**Stian Piene Ohr** (født 4. januar 1978 i Bergen) er en norsk tidligere fotballspiller som spilte for klubbene Molde, Hødd, Start, Vålerenga, Stabæk, Strømsgodset og Mjøndalen. Stian Ohr fikk kallenavnet «nedrykkskongen» etter at han rykket ned med blant annet Start, Stabæk og Molde.

Ohr spilte 20 aldersbestemte landskamper, en A-landskamp (0-5 mot USA i 2006) og en rekke europacupkamper for Molde og Stabæk. Han vokste opp i Molde og vant 2 junior-NM med Molde der han spilte seniorfotball fra 1995. Ohr ble i 1998 en del av «kyllingrekka» med Anders Hasselgård og Thomas Mork, men var nær en overgang til Hødd det samme året. I stedet ble han leid ut og fikk derfor ikke spille i Champions League.

I januar 2000 ble han fristilt med en sluttpakke på 300.000 og gikk gratis til Start. Tromsø hadde også vist sin interesse på dette tidspunktet. For Start scoret han mye, så sju klubber ville ha ham i september[]. Han ble valgt til årets spiller av fansen for sin innsats 2000. Tromsø trakk sin interesse etter Ohr forlanget for mye i kontraktsforhandlingene. Det ble i stedet en ny treårs kontrakt med Start for Ohr som ble signert før jul. I juli 2001, etter at Molde, Brann og Vålerengen var frempå, ble kontrakten forlenget med tre nye år. Den økonomisk dårlige situasjonen til Start tvang klubben til å gi slipp på Ohr i et forsøk på å redde økonomien. Ohr fortsatte da karrieren i Vålerengen, under ledelse av Kjetil Siem og Kjetil Rekdal. Han fikk rollen som tilrettelegger i Vålerenga, og skåret i tillegg to mål i debutsesongen. Han var med å på vinne cupen i 2002, selv om han var ubenyttet reserve i finalen.

Han gikk videre til Stabæk i august 2003. Han slet en del med skader og fikk blant annet begge skuldrene ut av ledd i en kamp mot Hamarkameratene i august 2004. Han ble solgt til Molde ved nyttårstider i 2004. Det ble 7 mål og cupgull i 2005 for Molde. Han fikk sin første og eneste landskamp for Åge Hareide med første omgangen i 0-5 tapet mot USA i januar 2006. Stian Ohr gikk til Strømsgodset for 2,75 millioner i november 2006 og signerte en treårskontrakt. Ohr sa nei til overgang til Aalesund i august 2008, og fikk lite spilletid i 2009 grunnet en avtale med Molde om å betale 400.000 kroner hvis Ohr spilte 50 kamper fra start. Han har spilt tilsammen 245 Tippeliga-kamper etter debuten for Molde i 1996. I romjula 2009 signererte han en toårs kontrakt med Mjøndalen. I august 2013 ble det meldt at han sluttet med umiddelbar virkning på grunn av skader og sin stilling som leder for nøkkelkonto.

Referanser
----------

1. ↑   FBref, FBref spiller-ID 23c7d75e[Hentet fra Wikidata]
2. ↑   Norges Fotballforbund, NFF-databasen, NFF person-ID 3340935, besøkt 27. mai 2022[Hentet fra Wikidata]
3. ↑  «Ohr har endelig funnet roen». *VG*. Besøkt 24. april 2016.
4. ↑  «Spillerstatistikk: Stian Ohr». Norges Fotballforbund. Arkivert fra originalen 3. juli 2013.
5. ↑  «Stian Ohr». Alt om fotball.
6. ↑  «Målfarlige Stian sier nei til penga». Dagbladet. 16.7.2001.
7. ↑  Sindre Halkjelsvik (4.11.2002). «Ohr måtte trøstes. Og nå vurderer han å bytte klubb». Dagbladet.
8. ↑  Espen Solbakken (7.11.2009). «Stian Ohr: - Jeg får aldri starte igjen! Godset må betale dyrt neste gang Ohr starter». VG Nett (utgitt 23.8.2009).
9. ↑  Stian Ohr legger opp i Drammens Tidende, 31.7.2013

Eksterne lenker
---------------

* (en) Stian Ohr – national-football-teams.com Rediger på Wikidata

* (en) Stian Ohr – EU-Football.info Rediger på Wikidata

* (no) Stian Ohr – Norges Fotballforbund Rediger på Wikidata

* (en) Stian Ohr – FBref Rediger på Wikidata

| * v
* d
* r
Mjøndalen Idrettsforening – 2023 |
| --- |
| 
* 1 Kinn
* 2 Skaar Eriksen
* 3 Skogen
* 5 Øverby
* 6 Olsen Solberg
* 7 Rønning Ovenstad
* 8 Sveen
* 9 Bringaker
* 10 Skistad
* 11 Egilsson Olsen
* 13 Svanes Strand
* 14 K. Singh
* 15 Reuterswärd
* 16 Dahlby
* 17 B. Singh
* 18 Appiah
* 21 Robertsen
* 23 Holten
* 24 Pedersen
* 25 Skare
* 27 Tokstad
* 28 Bauer
* 33 Niwar
* 35 Fotland
* 37 Bratvold
* 38 Granaas

Hovedtrener: Nicol
Assistenttrener: Kortgaard Ingebretsen
 |


|  |  |
| --- | --- |
| Oppslagsverk/autoritetsdata | Prabook
 |